DIMET พุ่งแรงกว่า 6% โบรกฯ แนะซื้อเก็งกำไร
DIMET พุ่งแรงกว่า 6% ล่าสุด ณ เวลา 15.21 น. อยู่ที่ 3.34 บาท บวก 0.20 บาท หรือ 6.37% สูงสุด 3.36 บาท ต่ำสุด 3.10 บาท ด้วยมูลค่าซื้อขาย 28.29 ล้านบาท ด้าน บล.โกลเบล็ก ซื้อเก็งกำไร
22 มี.ค. 2560

ผู้สื่อข่าวรายงานว่า ราคาหุ้นบริษัท ไดเมท (สยาม) จำกัด (มหาชน) หรือ DIMET ล่าสุด ณ เวลา 15.21 น. อยู่ที่ 3.34 บาท บวก 0.20 บาท หรือ 6.37% สูงสุด 3.36 บาท ต่ำสุด 3.10 บาท ด้วยมูลค่าซื้อขาย 28.29 ล้านบาท ขณะที่ดัชนีหุ้นไทยโดยรวมลบ 0.12%

โดยบล.โกลเบล็ก ระบุในบทวิเคราะห์ แนะนำซื้อเก็งกำไร DIMET แนวรับ 3.28 บาท แนวต้าน 3.46 บาท Cut loss  3.20  บาท โดยกราฟโค้งตัวขึ้นแบบกะทะหงาย และราคายกตัวขึ้นยืนเหนือเส้น EMA 10 วันได้ต่อเนื่อง พร้อมทั้งเครื่องมือ MACD + RSI ชี้ขึ้นสนับสนุนเป็นสัญญาณซื้อจึงคาดว่าจะปรับตัวขึ้นต่อได้